આ સમયે મે તરત જ શ્રીસાંઇસચ્ચરિત્ર લઈને તેરમા અધ્યાયનું પઠણ કરવાની શરુઆત કરી હતી.આ અધ્યાયનું પઠણ કરતા સમયે ચોપાઈ ૧૧૦ થી ૧૧૮ની વચ્ચે જ બાપુએ મારા સંકટ નાશ કર્યા હતાં. આ ચોપાઈમાં આળંદીનાં એક ભક્તની એક કથાનું વર્ણન કરવામાં આવ્યું છે. તેને પણ કાનમાં દુ:ખાવો થતો હતો અને આ માટે તેણે અનેક શસ્ત્ર પ્રયોગ કર્યા છતાં પણ ફાયદો થયો નહોતો. તે પણ રાતભર જાગતા જાગતા જ દિવસો પસાર કરી રહ્યો હતો. એક દિવસ તે શિરડી આવીને બાબાનાં દર્શન કરે છે અને કાનના દુ:ખાવા વિષે પણ વાતો કરે છે. આ સમયે બાબાએ તેને કહ્યું કે,‘અલ્લાહા સારુ કરશે.’થોડા દિવસો પછી તેના દુ:ખાવાનો અંત આવે છે, પરંતુ કાનમાં સોજો રહેવાના કારણે તે પુન: ડોક્ટર પાસે જાય છે ત્યારે ડોક્ટરે તેને સલાહ આપી કે હવે તેને શસ્ત્રક્રિયા કરાવવાની આવશ્યકતા નથી. આઅનુભવ વાંચતા જ હું સૂનમૂન થઈ ગયો હતો. કારણ કે થોડા વર્ષો પહેલાં મને ઇ.એન.ટી. સ્પેશિયાલિસ્ટે કહ્યું હતું કે મારા કાનનો પડદો ફાટી ગયો છે અને તરત જ ઓપરેશન કરાવવા માટે સલાહ આપી હતી.